Sula

Sula er en øykommune på Sunnmøre i Møre og Romsdal. Sula kommune er omgitt av Ålesund, Giske, Hareid og Ørsta. De tettbygde områdene i Sula inngår i tettstedet Ålesund.

Geografi 
Med sine 58 km² er Sula en av de minste kommunene i Møre og Romsdal, samtidig er kommunen en av de mest folketette, 145 innbyggere per km². (Nabokommunen Giske er imidlertid både mindre og mer tettbygd med ca 189 innbyggere per km²). Nord for øya ligger Borgundfjorden og i sør Storfjorden. Sulafjellet med øyas høyeste punkt Vardane (776 moh), er mye brukt som turområde både for kommunenes egne innbyggere og folk fra Ålesund. Omtrent halvparten av kommunens innbyggere bor i kommunesenteret Langevåg som ligger ca. 30 km fra Ålesund sentrum. Men også bygdene Mauseidvåg, Solavågen og Fiskarstrand er tett befolket.
Sula har siste åra opplevd sterk befolkningsvekst, spesielt i nærområdene til Ålesund kommune. Sula kommune er en del av Ålesundregionen som utgjør et integrert bo- og arbeidsområde med ca. 90 000 innbyggere.

Historie 
Sula var frem til 1968 en del av Borgund kommune, bortsett fra en liten del på sørvestsida som inntil 1958 hørte til Hareid kommune. De første fremstøtene for å bli en egen kommune ble allerede i 1919 fremsatt i Sunnmørsposten. På den tiden hadde Sula omtrent halvparten av innbyggerne i Borgund herad som det het den gangen. Fremstøtet førte ingen sted. Men da Borgund og Ålesund ble slått sammen i 1968, blusset kampen opp igjen. Innbyggerne og politikerne på Sula fryktet at øya ville bli en utkant i den nye, store kommunen Ålesund. Fra sammenslåingen med Ålesund og frem til 1977 foregikk det en heftig debatt. Utskillingen var oppe til behandling flere ganger. Da Stortinget i 1976 vedtok at Sula skulle utskilles fra Ålesund var endelig kampen over.

Politikk

Kommunestyrevalget 2019

Kommunestyrevalget 2015

Infrastruktur og næringsliv 
Sula er et viktig trafikknutepunkt da Europavei 39 (kyststamveien) går igjennom kommunen. En bro og to fergesamband knytter øykommunen til de omliggende kommunene. 

Kommunen var tidligere en viktig fiskeri- og jordbrukskommune, og hjørnestensbedriften var i en årrekke tekstilfabrikken O.A. Devolds Sønner som ble etablert i Langevåg i 1868 og eksisterte til 1988. I dag er flere næringsveier godt representert, blant annet møbel-, tekstil-, skipsbyggingsindustri, transport og fiskeforedling.

Kjente sulalendinger
Kommunen er basen for Ytre Suløens Jass-ensemble og Brazz Brothers og således finner man en rekke musikere.

Ole Andreas Devold (1829-1892), vever og industrieier
Anton L. Alvestad (1883–1956), ordfører (Ap) og rådmann i Ålesund, stortingsrepresentant 1922-1936 og 1950-1957
Inga Lovise Tusvik (1914-1992), rektor og  stortingsrepresentant (V) 1965-1969
Olga Marie Mikalsen (1915–2006), sanger og fenomen
Magne Lerheim (1929-1994), politiker (V) og universitetsdirektør ved Universitetet i Bergen 
Jens Arne Molvær, (1940– ), musiker
 Oddbjørn Øien (1940-), entreprenør og musiker
Tor-Johan Ekeland (1949–), psykolog og professor
Stein Erik Tafjord (1953–) og Runar Tafjord (1957–), musikerbrødre
Helge Førde og Jarle Førde (1956–), samt Jan Magne Førde (1962), musikere
Nils Petter Molvær (1960– ), musiker
Harald Devold (1964-2016), musiker
Gry Molvær (1970–), journalist og programleder (NRK)
Annbjørg Lien, (1971-), folkemusiker
Kåre Nymark (1974–) trompetist og bandleder
Hild Sofie Tafjord (1974-), musiker
  Siril Malmedal Hauge(1992-), musiker og bandleder
Robert Post, (1979– ), musiker
Tricia Boutté, tilflyttet amerikaansk jazzvokalist
Lena Nymark (1980–), jazzmusiker
Jostein Håland (1973–), NM-mesteri diskgolf (2015), israelsk mester i diskgolf (2018)

Referanser

Eksterne lenker